pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. ผนึกกำลังเดินหน้าแก้ไขปัญหาหมอกควันและไฟป่าภาคเหนือ ปี ๒๕๖๑
วันเสาร์ที่ 9 ธันวาคม 2560
ทส. ผนึกกําลังเดินหน้าแก้ไขปัญหาหมอกควันและไฟป่าภาคเหนือ ปี ๒๕๖๑
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) เป็นประธานการประชุมเตรียมการป้องกันและแก้ไขปัญหาไฟป่าและหมอกควันภาคเหนือ ปี ๒๕๖๑ณ ห้องประชุมองค์การบริหารส่วนจังหวัดลําปาง จังหวัดลําปาง
ตามที่รัฐบาลโดยการนําของท่านนายกรัฐมนตรี พลเอก ประยุทธ์ จันทร์โอชา ได้ให้ความสําคัญในการป้องกันและแก้ไขปัญหาหมอกควันและไฟป่าในประเทศและในระดับภูมิภาคอาเซียน และพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) เป็นประธานการประชุมเตรียมการป้องกันและแก้ไขปัญหาไฟป่าและหมอกควันภาคเหนือ ปี ๒๕๖๑ณ ห้องประชุมองค์การบริหารส่วนจังหวัดลําปาง จังหวัดลําปาง
พลเอก สุรศักดิ์ มอบนโยบายเพื่อให้การเตรียมการป้องกันและแก้ไขปัญหาไฟป่าและหมอกควันภาคเหนือ ปี ๒๕๖๑ เป็นไปอย่างมีประสิทธิภาพ ชัดเจน และบูรณาการแบบไร้รอยต่อ ภายใต้บทบาทนําของกระทรวงมหาดไทย(มท.) กองทัพบก กระทรวงเกษตรและสหกรณ์ (กษ.) และ ทส. โดยมุ่งเน้นให้เกิดการหนุนเสริมและเพิ่มประสิทธิภาพการดําเนินงานของหน่วยงานในระดับพื้นที่ในสังกัด ทส. และหน่วยงานที่เกี่ยวข้อง ที่จะต้องประสานงานและสนับสนุนการดําเนินงานตามการบูรณาการและสั่งการของผู้ว่าราชการจังหวัดและนายอําเภอพร้อมทั้งสั่งการให้เร่งเตรียมการป้องกันและลดการเกิดไฟป่าและการเผาในพื้นที่ป่า ในระดับพื้นที่ และแม่ทัพภาคที่ ๓ บัญชาการในระดับภาค โดย ระดมสรรพกําลังเจ้าหน้าที่ป่าไม้เจ้าหน้าที่ทหาร ตํารวจ และเครือข่ายอาสาสมัครเข้าประจําพื้นที่เสี่ยงเพื่อลาดตระเวน พร้อมทําความเข้าใจกับประชาชนก่อนเกิดไฟ และร่วมกันดับไฟก่อนเกิดการลุกลาม ในส่วนการประชาสัมพันธ์ นอกจากจะสร้างความรู้ความเข้าใจในระดับต่างๆแล้ว ยังให้ความสําคัญของการประณามผู้จุดไฟ เพื่อหยุดยั้งการเกิดไฟ รวมทั้งการสร้างความร่วมมือในการป้องกันและแก่ไขปัญหาหมอกควันข้ามแดน ในระดับภูมิภาคอีกด้วย
นางสุณี ปิยะพันธุ์พงศ์ อธิบดีกรมควบคุมมลพิษ (คพ.) กล่าวว่าการแก้ไขปัญหาหมอกควันภาคเหนือ
ในปี ๒๕๖๐ นับเป็นความสําเร็จของการบูรณาการแก้ไขปัญหา มีกระทรวงมหาดไทยเป็นหน่วยงานหลักในการดําเนินงานผ่านผู้ว่าราชการจังหวัดซึ่งเป็นเจ้าของพื้นที่ โดยมี ทส. กระทรวงกลาโหม กระทรวงเกษตรและสหกรณ์ กระทรวงคมนาคม กระทรวงวิทยาศาสตร์และเทคโนโลยี และกระทรวงสาธารณสุข ให้การสนับสนุน มาตรการหลักมุ่งเน้นการลดการเกิดไฟที่ต้นเหตุ ปรับเปลี่ยนพฤติกรรมของกลุ่มผู้เผาป่า ลดการเผาเศษวัสดุการเกษตร และหากเกิดไฟให้เร่งดับก่อนลุกลาม โดยระดมสรรพกําลังจากทุกภาคส่วน เป็นตัวอย่างความสําเร็จที่เกิดจากการบูรณาการของทั้งภาครัฐ ภาคเอกชน และภาคประชาชน
รัฐบาลไทย-ข่าวทำเนียบรัฐบาล-วิธีป้องกันโรคปอดอักเสบจากเชื้อไวรัสโควิด-19
วันพุธที่ 15 เมษายน 2563
วิธีป้องกันโรคปอดอักเสบจากเชื้อไวรัสโควิด-19
ปฏิบัติตามเพื่อความปลอดภัย
-ล้างมือด้วยสบู่ หรือเจลแอลกอฮอล์
-ปิดปาก จมูก เวลาไอ จาม ด้วยกระดาษทิชชู่หรือต้นแขนด้านใน
-หลีกเลี่ยงการสัมผัสใกล้ชิด
-ปรุงอาหารให้สุกด้วยความร้อน
-สวมอุปกรณ์ป้องกันเมื่อต้องสัมผัสสัตว์ป่าหรือสัตว์เลี้ยงในฟาร์ม
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ให้การต้อนรับและชี้แจงข้อมูลด้านดิจิทัลฯ ต่อคณะกรรมการปฏิรูปสื่อฯ
วันพุธที่ 12 กุมภาพันธ์ 2563
รองปลัดกระทรวงดิจิทัลฯ ให้การต้อนรับและชี้แจงข้อมูลด้านดิจิทัลฯ ต่อคณะกรรมการปฏิรูปสื่อฯ
รองปลัดกระทรวงดิจิทัลฯ ให้การต้อนรับและชี้แจงข้อมูลด้านดิจิทัลฯ ต่อคณะกรรมการปฏิรูปสื่อฯ
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม ให้การต้อนรับและประชุมร่วมกับคณะกรรมการปฎิรูปประเทศ ด้านการสื่อสารมวลชน เทคโนโลยีสารสนเทศ ครั้งที่ 3/2563 ตามที่ได้รับมอบหมายเป็นผู้แทนกระทรวงดิจิทัลเพื่อเศรษฐกิจและสังคม โดยมี ดร.เสรี วงษ์มณฑา กรรมการ และคณะกรรมการร่วมประชุม ณ ห้องประชุม 802 กระทรวงดิจิทัลฯ ถนนแจ้งวัฒนะ เมื่อวันที่ 7 กุมภาพันธ์ 2563 ที่ผ่านมากระทราวงฯ ได้รายงานความคืบหน้าว่า กระทรวงฯ มีศูนย์ต่อต้านข่าวปลอม (Anti-Fake News Center) ทําหน้าที่ติดตาม ตรวจสอบ ข้อมูลที่เผยแพร่บนสื่อออนไลน์และระบบอินเตอร์เน็ต โดยมีตัวชี้วัดการทํางานคือต้องแก้ข่าว Fake News ให้ได้ภายใน 2 ชั่วโมง ซึ่งร่วมมือกับกรมประชาสัมพันธ์และหน่วยงานอื่นๆ ที่เกี่ยวข้องกับเนื้อหาข่าว Fake News ดังกล่าวร่วมกันในการแก้ข่าวและชี้แจงข้อมูลที่ถูกต้องแก่ประชาชน โดยกระทรวงฯ เป็นตัวกลางในการใช้เทคโนโลยี เป็นต้น
สําหรับการชี้แจงข้อมูลต่อคณะกรรมการฯ ในครั้งนี้ เพื่อเป็นประโยชน์ต่อการกําหนดกิจกรรม ที่จะส่งผลให้เกิดการเปลี่ยนแปลงต่อประชาชนอย่างมีนัยยะสําคัญ (Big Rock) ในการปรับปรุงแผนปฏิรูปประเทศ ด้านสื่อสารมวลชน เพราะในช่วงที่ผ่านมา คณะกรรมการฯ อยู่ในระหว่างการจัดประชุมรับฟังความคิดเห็นการปรับปรุงแผนการปฎิรูปประเทศ จากภาครัฐเอกชนและภาคประชาชน เพื่อนําข้อคิดเห็นมาปรับปรุงแผนปฎิรูปฯดังกล่าว เพื่อให้สอดคล้องกับแผนแม่บทภายใต้ยุทธศาสตร์ชาติ ตามเป้าหมายคณะกรรมการปฏิรูปประเทศ ด้านสื่อมวลชน เทคโนโลยีสารสนเทศ
*****************
รัฐบาลไทย-ข่าวทำเนียบรัฐบาล-กสร. หนุนตั้งศูนย์เลี้ยงเด็กในสปก. เผยมติครม.ลดหย่อนภาษีได้
วันพฤหัสบดีที่ 18 มกราคม 2561
กสร. หนุนตั้งศูนย์เลี้ยงเด็กในสปก. เผยมติครม.ลดหย่อนภาษีได้
กรมสวัสดิการและคุ้มครองแรงงาน หนุนตั้งศูนย์เลี้ยงเด็กในสถานประกอบกิจการ พัฒนาคุณภาพชีวิตลูกจ้าง เผยมติครม.เอื้อนายจ้างลดหย่อนภาษีได้ถึง 1 ล้านบาท
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ให้ความสําคัญกับการดูแล พัฒนาคุณภาพชีวิตของลูกจ้างและครอบครัว การส่งเสริมและสนับสนุนสถานประกอบกิจการให้จัดตั้งศูนย์เลี้ยงเด็กเพื่อผู้ใช้แรงงานในสถานประกอบกิจการและชุมชน นิคมอุตสาหกรรม หน่วยงานก่อสร้างและรัฐวิสาหกิจ เป็นแนวทางหนึ่งที่ กสร.ดําเนินการมาอย่างต่อเนื่องเพราะเล็งเห็นว่าการสร้างครอบครัวที่อบอุ่น เข้มแข็ง ส่งผลต่อพัฒนาการทาง ด้านร่างกาย จิตใจ อารมณ์ สังคม และสติปัญญาของบุตรผู้ใช้แรงงาน อีกทั้งเป็นการลดความวิตกกังวล ช่วยลดภาระค่าใช้จ่ายในการเลี้ยงดูบุตรของผู้ใช้แรงงาน โดยเริ่มตั้งแต่ปี พ.ศ. 2547 จนถึงปัจจุบัน มีสถานประกอบกิจการที่จัดตั้งศูนย์เลี้ยงเด็กแล้ว 60 แห่ง เด็กได้รับการเลี้ยงดู 1,258 คน
อธิบดีกสร. กล่าวต่อไปว่า ตามมติคณะรัฐมนตรี เมื่อวันที่ 16 มกราคม 2561 เห็นชอบมาตรการภาษีเพื่อส่งเสริมการจัดตั้งศูนย์รับเลี้ยงเด็ก เพื่อเป็นสวัสดิการของลูกจ้างสําหรับสถานประกอบกิจการของบริษัทหรือห้างหุ้นส่วนนิติบุคคล ซึ่งกําหนดให้บริษัทหรือห้างหุ้นส่วนนิติบุคคลที่มีค่าใช้จ่ายเพื่อจัดตั้งศูนย์รับเลี้ยงเด็กในสถานประกอบกิจการสามารถนําค่าใช้จ่ายดังกล่าวมาหักเป็นรายจ่ายได้ตามที่จ่ายจริง และสามารถหักได้เพิ่มขึ้นอีกหนึ่งเท่าตามที่จ่ายจริงแต่ไม่เกิน 1 ล้านบาท ซึ่งใช้ได้กับค่าใช้จ่ายที่ได้จ่ายในรอบระยะเวลาบัญชีที่เริ่มในหรือหลังวันที่ 1 มกราคม 2561 ถึงวันที่ 31 ธันวาคม 2563 นับเป็นโอกาสที่ดีของนายจ้างที่จะจัดสวัสดิการให้แก่ลูกจ้าง และสามารถลดหย่อนภาษีได้อีกด้วย กสร.จึงขอเชิญชวนสถานประกอบกิจการที่มีความพร้อม และสนใจจัดตั้งศูนย์เลี้ยงเด็ก สามารถสอบถามได้ที่ กองสวัสดิการแรงงาน กรมสวัสดิการและคุ้มครองแรงงาน 0 2245 6774
รัฐบาลไทย-ข่าวทำเนียบรัฐบาล-กรมสรรพสามิตชี้แจงกรณีการเรียกเก็บภาษี พร้อมเบี้ยปรับจากบริษัทเชฟรอน ในส่วนของกรมสรรพสามิต เผย บ.เชฟรอนได้มาชำระภาษีสรรพสามิตแล้วเมื่อ มี.ค.60
วันจันทร์ที่ 13 พฤศจิกายน 2560
กรมสรรพสามิตชี้แจงกรณีการเรียกเก็บภาษี พร้อมเบี้ยปรับจากบริษัทเชฟรอน ในส่วนของกรมสรรพสามิต เผย บ.เชฟรอนได้มาชําระภาษีสรรพสามิตแล้วเมื่อ มี.ค.60
กรมสรรพสามิตชี้แจงกรณีการเรียกเก็บภาษี พร้อมเบี้ยปรับจาก บ.เชฟรอน ในส่วนของกรมฯ  ภายหลังมีคําวินิจฉัยของ สคก. เผย บ.เชฟรอนได้มาชําระภาษีสรรพสามิตแล้วเมื่อมี.ค.60 ที่สํานักงานสรรพสามิต จ.ระยอง 1 โดยกรมฯ อยู่ระหว่างการดําเนินกฎหมายที่เกี่ยวข้องต่อไป
วันที่ 12 พฤศจิกายน 2560 นายกฤษฎา จีนะวิจารณะ อธิบดีกรมสรรพสามิต กรมสรรพสามิต กระทรวงการคลัง ชี้แจงกรณีการเรียกเก็บภาษี พร้อมเบี้ยปรับจากบริษัทเชฟรอน ในส่วนของกรมสรรพสามิต ตามที่ น.ส.รสนา โตสิตระกูล อดีต ส.ว.กทม. เรียกร้องนายกฯ สั่งการให้หน่วยงานที่เกี่ยวข้องดําเนินการเรียกเก็บภาษี พร้อมเบี้ยปรับจากบริษัทเชฟรอน หลังจากผ่านมาแล้ว 1 ปียังนิ่งเฉย ทั้งที่คณะกรรมการกฤษฎีกามีคําวินิจฉัยว่าการส่งน้ํามันไปใช้ที่แท่นขุดเจาะเป็นการค้าชายฝั่ง คือต้องเสียภาษีสรรพสามิต ภาษีมูลค่าเพิ่ม โดยมองว่าหากไม่ดําเนินการอาจจะทําให้สังคมหมดศรัทธา และตั้งข้อสงสัยกับนายกฯได้ว่าเอื้อประโยชน์ให้กับบริษัทเชฟรอน นั้น
กรมสรรพสามิต ขอชี้แจงในส่วนของกรมสรรพสามิต ว่า กรณีที่บริษัทขุดเจาะน้ํามันแห่งหนึ่งมีการขนส่งน้ํามันเชื้อเพลิงและผลิตภัณฑ์น้ํามันจากในราชอาณาจักรไปยังแท่นขุดเจาะปิโตรเลียมที่ตั้งอยู่บนไหล่ทวีป เพื่อใช้ในการสํารวจ และผลิตปิโตรเลียมตามที่เป็นข่าวนั้น มีความเกี่ยวข้องกับหน่วยงานราชการหลายหน่วยงาน และมีความซับซ้อนของข้อกฎหมาย เพื่อให้เกิดความเป็นธรรมกับภาคเอกชนและรักษาประโยชน์ของทางราชการ จึงได้มีการหารือไปยังสํานักงานคณะกรรมการกฤษฎีกาเพื่อขอคําวินิจฉัย
ภายหลังจากที่มีคําวินิจฉัยของสํานักงานคณะกรรมการกฤษฎีกาออกมาแล้ว กรมสรรพสามิตได้ศึกษาคําวินิจฉัยที่เกี่ยวข้องกับภาษีสรรพสามิตอย่างละเอียด และได้ดําเนินการตามกฎหมายและขั้นตอนที่เกี่ยวข้องเรียบร้อยแล้ว โดยบริษัท เชฟรอนได้มาชําระภาษีสรรพสามิตแล้วเมื่อเดือนมีนาคม 2560 ที่สํานักงานสรรพสามิต จังหวัดระยอง 1 ทั้งนี้ กรมสรรพสามิตอยู่ระหว่างการดําเนินกฎหมายที่เกี่ยวข้องต่อไป
-------------------------------
รัฐบาลไทย-ข่าวทำเนียบรัฐบาล-"ปนัดดา"ให้แนวทาง "เกียรติและศักดิ์ศรีของประเทศไทย ที่ลูกหลานเยาวชนมีหน้าที่ดำรงรักษา"
วันจันทร์ที่ 6 กุมภาพันธ์ 2560
"ปนัดดา"ให้แนวทาง "เกียรติและศักดิ์ศรีของประเทศไทย ที่ลูกหลานเยาวชนมีหน้าที่ดํารงรักษา"
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดโครงการส่งเสริมคุณธรรมความซื่อตรงของผู้นํานิสิตนักศึกษาจากมหาวิทยาลัยต่าง ๆ จัดโดย สํานักงานคณะกรรมการอุดมศึกษา (สกอ.) ร่วมกับศูนย์คุณธรรม (องค์การมหาชน)
ม.ล.ปนัดดา ดิศกุลกล่าวตอนหนึ่งว่า เกียรติ คือ ชีวิตของคนในชาติ เกียรติ คือ ประตูสู่ ยศ ศักดิ์"ทางไปสู่เกียรติศักดิ์ จักประดับด้วยดอกไม้นั้นไม่มี"หากปรารถนาจะได้รับเกียรติ ต้องรู้จักการให้เกียรติแก่ผู้อื่นก่อน ผู้อื่นย่อมให้เกียรติตอบเราเสมอเหมือน
เกียรติยศ มิได้เกิดจากการอวดอ้างยกตน สําคัญตนว่าดีเหนือใครอื่นแต่เกิดจากความเชื่อถือและศรัทธาของผู้อื่น"The bravest is tenderest. The noblest is humblest."(ผู้กล้า ต้องอ่อนโยน ผู้ประพฤติดี ต้องสุภาพ อ่อนน้อมถ่อมตน) ระบบเกียรติศักดิ์ถือเป็นรากฐานของงานการสร้างคนดีมีศีลธรรมในอุดมคติตามรอยเบื้องพระยุคลบาท การหลอมรวมหัวใจของพลเมืองดีที่มารวมตัวกัน และการสร้างสุภาพบุรุษของครอบครัว โรงเรียน สถาบันอาชีวศึกษา มหาวิทยาลัย องค์กร สังคม และประเทศชาติ
หัวใจของระบบเกียรติศักดิ์ อยู่ที่"มโนสุจริต"คือ ความประพฤติชอบทางใจ ได้แก่ ความไม่โลภอยากได้ของของผู้อื่น ความไม่อิจฉาริษยาให้ร้ายผู้อื่น ความไม่พยาบาท ความเห็นพ้องตามทํานองคลองธรรม ความรักเกียรติ รักชื่อเสียง แห่งภูมิแผ่นดิน
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดงานสัมมนา “The Internet of Things : From Hype to Reality”
วันอังคารที่ 27 กุมภาพันธ์ 2561
รมว.กระทรวงดิจิทัลฯ เปิดงานสัมมนา “The Internet of Things : From Hype to Reality”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนา “The Internet of Things : From Hype to Reality” พร้อมปาฐกถาพิเศษ และเป็นสักขีพยานในการประกาศความร่วมมือระหว่างสํานักงานส่งเสริมเศรษฐกิจดิจิทัล (DEPA) กับธนาคารโลก (World Bank) เพื่อดําเนินกิจกรรมส่งเสริมการตระหนักรู้เรื่องอินเทอร์เน็ตเพื่อสรรพสิ่ง (Internet of Things : IoT) ในประเทศไทยและนําการเปลี่ยนผ่านไปสู่ยุคดิจิทัลให้แก่ภาครัฐและภาคเอกชน โดยเน้นโอกาสที่มีอยู่และการนํา IoT ไปใช้งานได้อย่างมีประสิทธิภาพ ซึ่งในงานสัมมนาครั้งนี้ได้เปิดตัวรายงานล่าสุดของธนาคารโลก ภายใต้ชื่อ “Internet of Things : The New Government-to-Business Platform” และมีการอภิปรายเป็นครั้งแรกในภูมิภาคเอเชีย ทั้งนี้ มีผู้แทนจากภาครัฐ องค์กรระหว่างประเทศ ภาคธุรกิจ ภาคประชาสังคม และสื่อมวลชนเข้าร่วมสัมมนาฯ รวมกว่า 150 คน เมื่อวันที่ 26 กุมภาพันธ์ 2561 ณ โรงแรมเดอะ เซนต์ รีจิส ถนนราชดําริ เขตปทุมวัน กรุงเทพฯ
***********************
รัฐบาลไทย-ข่าวทำเนียบรัฐบาล-คอนเทนต์ไทยเนื้อหอม ต่างชาติรุมติดต่อซื้อขายสร้างมูลค่ากว่า 405 ล้านบาท
วันพฤหัสบดีที่ 29 มีนาคม 2561
คอนเทนต์ไทยเนื้อหอม ต่างชาติรุมติดต่อซื้อขายสร้างมูลค่ากว่า 405 ล้านบาท
ธุรกิจบันเทิงไทยมาแรง ต่างชาติรุมจีบ ติดต่อซื้อขาย ลงทุน ร่วมผลิต และจ้างผลิต มูลค่าการค้ากว่า 405 ล้านบาท หลังผนึกกําลังผู้ประกอบการ 23 บริษัท ขนทัพหนัง ทีวี แอนิเมชั่น และโพสโปรดักชั่นไทย
เข้าร่วมเจรจาการค้างานHong Kong International Film & TV Market 2018 (FILMART)ณเมืองฮ่องกงสาธารณรัฐประชาชนจีนระหว่างวันที่19 – 22มีนาคมที่ผ่านมาซึ่งเป็นการบูรณาการจัดงานร่วมกันโดยกรมส่งเสริมการค้าระหว่างประเทศกระทรวงพาณิชย์กระทรวงวัฒนธรรมและกรมการท่องเที่ยว
นายสนธิรัตน์สนธิจิรวงศ์รัฐมนตรีว่าการกระทรวงพาณิชย์เผยว่าระหว่างวันที่19 – 22มีนาคมที่ผ่านมากระทรวงพาณิชย์โดยกรมส่งเสริมการค้าระหว่างประเทศมีภารกิจหลักในการจัดการเจรจาการค้าให้ผู้ประกอบการไทยจํานวน23บริษัทได้มีโอกาสนัดหมายกับผู้ซื้อตัวจริงภายในงานHong Kong International Film & TVMarket 2018 (FILMART)ซึ่งได้รับผลตอบรับดีเกินคาดแนวโน้มเป็นไปในทิศทางที่ดีมากต่างชาติให้การยอมรับในคอนเทนต์ไทยโดยเฉพาะในตลาดเอเชียถือได้ว่าไทยมาแรงมากทั้งด้านการผลิตและจัดจําหน่ายภาพยนตร์และแอนิเมชั่นรวมถึงการให้บริการที่เกี่ยวเนื่องกับภาพยนตร์และวีดิทัศน์การผลิตรายการและละครโทรทัศน์และการผลิตและจัดจําหน่ายภาพยนตร์สารคดีภายในงานเกิดการจับคู่เจรจาการค้ารวมจํานวนกว่า450คู่ประมาณการมูลค่าเจรจาการค้ากว่า405ล้านบาทเพิ่มขึ้นจากปีที่ผ่านมาร้อยละ80ทั้งนี้การสนับสนุนธุรกิจบันเทิงเป็นส่วนหนึ่งของนโยบายCreative Economyที่ดําเนินการต่อเนื่องจากการเข้าร่วมเจรจาการค้าในงานAmerican Film Market & Conference 2017ณ นครลอสแองเจลิส ประเทศสหรัฐอเมริกา ซึ่งได้รับผลตอบรับและประสบความสําเร็จเป็นอย่างดีจากผู้เข้าร่วมงาน โดยในปี2018กรมส่งเสริมการค้าระหว่างประเทศ กระทรวงพาณิชย์ จะสนับสนุนและนําผู้ประกอบการในอุตสาหกรรมภาพยนตร์ไทยเข้าร่วมเจรจาการค้าในงานCannes Film Festival 2018อย่างต่อเนื่อง ซึ่งมีกําหนดจัดงานระหว่างวันที่9 – 20พฤษภาคม2561ณ เมืองคานส์สาธารณรัฐฝรั่งเศส เพื่อเป็นการแสดงศักยภาพของอุตสาหกรรมภาพยนตร์ไทยในตลาดยุโรปต่อไป
โดยมูลค่าการเจรจาการค้าจํานวน405ล้านบาทเป็นผลสืบเนื่องมาจากกลุ่มผู้ผลิตและจัดจําหน่ายภาพยนตร์และแอนิเมชั่นอาทิบริษัทฮอลลีวู้ด(ไทยแลนด์)จํากัดได้เจรจาการร่วมผลิตภาพยนตร์Co-ProductionกับบริษัทBraros Picturesประเทศฮ่องกงซึ่งเป็นบริษัทที่มีเงินลงทุนอันดับต้นๆของฮ่องกงบริษัทจีดีเอชห้าห้าเก้าจํากัดได้พบผู้ค้าใหม่ในประเทศจีนซึ่งทําให้เกิดการเจรจาซื้อขายภาพยนตร์เรื่องใหม่อีกทั้งบริษัทภาพยนตร์ไทยอื่นๆ ได้พบกับDistributorจีนเป็นจํานวนมากและได้เปิดตลาดจีนในมณฑลใหม่ๆนอกเหนือจากที่เคยเจรจาการค้ามาแล้วส่วนกลุ่มบริการเกี่ยวเนื่องกับภาพยนตร์และวีดิทัศน์อาทิบริษัทเบนีโทนฟิล์มส์จํากัดได้ร่วมเจรจาCo-Productionกับประเทศจีนและกลุ่มผู้ผลิตรายการและละครโทรทัศน์อาทิบริษัทบีอีซีเวิล์ดจํากัด(มหาชน)ได้มาออกตลาดเป็นทางการครั้งแรกกับงานHong Kong International FIlm & TV Marketซึ่งได้เจอกับลูกค้ารายเดิมและมีความคืบหน้าในการเซ็นสัญญาในเทศกาลนี้อีกทั้งยังได้เจอกับลูกค้ารายใหม่ๆในกลุ่มประเทศจีนโดยเฉพาะมณฑลรองเกาหลีญี่ปุ่นส่วนใหญ่จะเป็นการเจรจาซื้อละครโทรทัศน์หลายๆเรื่องรวมถึงตลาดออนไลน์ที่กําลังจะมีกําลังซื้อต่อไปและกลุ่มผู้ผลิตภาพยนตร์สารคดีไทยอาทิบริษัททีวีบูรพาจํากัดได้มีการเจรจาซื้อขายสิทธิ์ของสารคดีอีกทั้งยังได้ร่วมเจรจาCo-ProductionกับบริษัทA Co.ประเทศญี่ปุ่น
รัฐบาลไทย-ข่าวทำเนียบรัฐบาล-ธ.ก.ส. เปิดรับฝาก “สลากออมทรัพย์ทวีสิน ชุด เกษตรมั่นคง 2”
วันอาทิตย์ที่ 17 มิถุนายน 2561
ธ.ก.ส. เปิดรับฝาก “สลากออมทรัพย์ทวีสิน ชุด เกษตรมั่นคง 2”
ธ.ก.ส. เปิดรับฝาก “สลากออมทรัพย์ทวีสิน ชุดเกษตรมั่นคง 2” จํานวน 100 ล้านหน่วย หน่วยละ 500 บาท ลุ้นรางวัลสูงสุด 20 ล้านบาท ถึง 36 ครั้ง เปิดรับฝากตั้งแต่ 18 มิถุนายน 2561 เป็นต้นไปพร้อมลุ้นรางวัลพิเศษเงินสดกว่า 1 ล้านบาทและทองคําแท่งหนัก 5 บาท
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากออมทรัพย์ทวีสิน ชุด เกษตรมั่นคง 2” จํานวน 100 ล้านหน่วย หน่วยละ 500 บาท รวมวงเงิน 50,000 ล้านบาท เพื่อระดมเงินฝากจากประชาชนทั่วไปสําหรับนําไปใช้เป็นทุนสนับสนุนภาคเกษตรกรรม ซึ่งเป็นรากฐานที่สําคัญของประเทศ อีกทั้งยังตอบสนองความต้องการของลูกค้าซึ่งถือสลากออมทรัพย์ทวีสินชุดเดิมที่ครบกําหนดไถ่ถอนแล้วให้สามารถฝากเงินกับ ธ.ก.ส. ได้อย่างต่อเนื่อง โดยเริ่มเปิดรับฝากตั้งแต่วันที่ 18 มิถุนายน 2561 เป็นต้นไปที่ธ.ก.ส. ทุกสาขาทั่วประเทศ
สลากออมทรัพย์ทวีสิน ชุดเกษตรมั่นคง 2 มีอายุการรับฝาก 3 ปีเมื่อฝากครบกําหนด จะได้รับดอกเบี้ยหน่วยละ 5 บาท คิดเป็นอัตราดอกเบี้ยร้อยละ 0.33 ต่อปี สําหรับผู้ที่ฝากไม่ครบกําหนด จะไม่ได้รับดอกเบี้ย นอกจากนี้ยังได้ลุ้นรางวัลทุกวันที่ 16 ของเดือน รวม 36 ครั้ง ออกรางวัลครั้งแรก 16 กันยายน 2561 ประกอบด้วย รางวัลที่ 1 มี 1 รางวัล ๆ ละ 20,000,000 บาท รางวัลที่ 1 ต่างหมวด มี 9 รางวัล ๆ ละ 150,000 บาท รางวัลที่ 2 มี 30 รางวัล ๆ ละ 100,000 บาท รางวัลที่ 3 มี 100 รางวัล ๆ ละ 15,000 บาท รางวัลที่ 4 มี 200 รางวัล ๆ ละ 10,000 บาท รางวัลที่ 5 มี 1,000 รางวัล ๆ ละ 5,000 บาท รางวัลเลขท้าย 4 ตัว มี 10,000 รางวัล ๆ ละ 300 บาท และรางวัลเลขท้าย 3 ตัว มี 200,000 รางวัล ๆ ละ 200 บาท รวมรางวัลทั้งสิ้น 211,340 รางวัล เป็นเงิน 75,850,000 บาทต่อเดือน ที่สําคัญ ดอกเบี้ยและเงินรางวัลได้รับการยกเว้นภาษีสําหรับบุคคลทั่วไปและยังสามารถนําไปใช้เป็นหลักทรัพย์ในการค้ําประกัน (Bank Guarantee) ได้อีกด้วย
พิเศษสําหรับผู้ที่ฝากสลากออมทรัพย์ทวีสิน ชุดเกษตรมั่นคง 2 ตั้งแต่วันที่ 18 มิถุนายน ถึง 15 กันยายน 2561 มีสิทธิ์ลุ้นรางวัลพิเศษเงินสดมูลค่าสูงสุด 800,000 บาท และรับเงินสดเพิ่ม 200,000 บาท สําหรับผู้ที่ผูกบัญชีหลักออมทรัพย์คู่โอนพร้อมเปิดใช้บริการ ธ.ก.ส. A-Mobile ในเดือนกรกฎาคมและสิงหาคม จํานวนเดือนละ 5 รางวัล และในเดือนกันยายน มีสิทธิ์ลุ้นทองคําแท่งหนัก 5 บาท และรับเงินสดเพิ่ม 100,000 บาท สําหรับผู้ที่ผูกบัญชีหลักออมทรัพย์คู่โอนพร้อมเปิดใช้บริการ ธ.ก.ส. A-Mobile จํานวน 15 รางวัล
ทั้งนี้สามารถตรวจผลการออกรางวัลได้ทางเว็บไซต์ของธนาคารwww.baac.or.thทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ ทางโทรศัพท์หมายเลข 1900 1901 98 และ 1900 222 299 ทางเครือข่ายโทรศัพท์เคลื่อนที่ โดยกด *499222 หรือผ่านทาง BAAC Applicationและ ธ.ก.ส. A-Mobile โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ทวีสิน ชุดเกษตรมั่นคง 2 ได้ที่ http://www.baac.or.th หรือที่ ธ.ก.ส. ทุกสาขาทั่วประเทศ หรือที่ Call Center 02 5550555
รัฐบาลไทย-ข่าวทำเนียบรัฐบาล-บสย.เปิด 4 โครงการพัฒนา SMEs 8,000 ราย คิกออฟ “มหกรรมเข้าถึงแหล่งเงินทุนปี 2560”
วันพุธที่ 22 มีนาคม 2560
บสย.เปิด 4 โครงการพัฒนา SMEs 8,000 ราย คิกออฟ “มหกรรมเข้าถึงแหล่งเงินทุนปี 2560”
บสย.พร้อมเปิดตัว 4 โครงการพัฒนาผู้ประกอบการ ประจําปี 2560 ตามแผนงานบสย. เพื่อส่งเสริมและสนับสนุนผู้ประกอบการ SMEs ให้ได้รับความรู้ทั้งในภาคทฤษฏีและปฎิบัติ เข้าถึงสินเชื่อ และความรู้ทางการเงิน
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.พร้อมเปิดตัว 4 โครงการพัฒนาผู้ประกอบการ ประจําปี 2560 ตามแผนงานบสย. เพื่อส่งเสริมและสนับสนุนผู้ประกอบการ SMEs ให้ได้รับความรู้ทั้งในภาคทฤษฏีและปฎิบัติ เข้าถึงสินเชื่อ และความรู้ทางการเงิน ตั้งเป้าผู้เข้าอบรม 8,000 ราย ประกอบด้วย แผนงาน การให้ความรู้ทางการเงิน (Finance Literacy) ผ่าน 4 โครงการ คือ โครงการจัดอบรมเสริมความรู้ SMEs โครงการเสริมความรู้ SMEs เพื่อสนับสนุนเขตเศรษฐกิจพิเศษค้าชายแดน AEC โครงการเสริมความรู้ร่วมกับหน่วยงานภาครัฐและเอกชน และโครงการมหกรรมเข้าถึงแหล่งเงินทุน
ในปีนี้ บสย.ร่วมกับพันธมิตรองค์กรภาครัฐ และเอกชน ร่วมกันพัฒนาหลักสูตรเพื่อผู้ประกอบการให้ตรงกับความต้องการตอบสนองนโยบายของรัฐบาล อาทิ โครงการให้ความรู้ผู้ประกอบการที่สนใจการทําธุรกิจบนออนไลน์ โดยร่วมกับ เทพช้อป ผู้ประกอบการที่มีความชํานาญการทําเว็บขายของออนไลน์ ซึ่งได้รับความสนใจจาก SMEs กลุ่มสตาร์ทอัพ เป็นจํานวนมาก โครงการให้ความรู้ทางการเงินสําหรับ SMEs ที่ดําเนินธุรกิจในเขตเศรษฐกิจพิเศษ
ล่าสุด บสย. เปิดโครงการใหญ่ประจําปี “มหกรรมเข้าถึงแหล่งเงินทุน” คิกออฟ ตั้งแต่เดือนมีนาคมเป็นต้นไป และเริ่มเปิดกิจกรรมเป็นทางการที่กรุงเทพ โดยได้รับการตอบรับจากผู้ประกอบการ SMEs อย่างคับคั่ง รวมถึงกลุ่มธนาคารพันธมิตรที่เปิดให้คําแนะนําการขอสินเชื่อ ให้ความรู้ทางการเงิน เครดิตบูโร และวิทยากรผู้ทรงคุณวุฒิ และคลินิกค้ําประกันสินเชื่อ เพื่อให้คําปรึกษาแก่ผู้ประกอบการ SMEs ทุกราย
บสย.มั่นใจว่าโครงการพัฒนาผู้ประกอบการ SMEs ทั้ง 4 โครงการนี้ รวมจํานวนการจัดกิจกรรม 38 ครั้ง จะช่วยให้ผู้ประกอบการได้รับองค์ความรู้ทางการเงิน การบริหารจัดการ การทําธุรกิจค้าขายบนออนไลน์ และความรู้ทางภาษี
บรรษัทประกันสินเชื่ออุตสาหกรรมขนาดย่อม
ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th
ศรัญยู ตันติเสรี 091-771-2885  saranyu@tcg.or.th
วิขุดา ก้องกีรติ 089-605-9870 wichuda@tcg.or.th
www.tcg.or.th
www.facebook.com/tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สาร  พลเอก ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจำปี ๒๕๖๐ วันที่ ๕ มิถุนายน ๒๕๖๐
วันจันทร์ที่ 5 มิถุนายน 2560
สาร  พลเอก ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจําปี ๒๕๖๐ วันที่ ๕ มิถุนายน ๒๕๖๐
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจําปี ๒๕๖๐ วันที่ ๕ มิถุนายน ๒๕๖๐
พี่น้องชาวนาไทยที่รักทุกท่าน
เนื่องในโอกาสวันที่ ๕ มิถุนายน ของทุกปี เป็น “วันข้าวและชาวนาแห่งชาติ” ผมขอส่งกําลังใจและความปรารถนาดีมายังพี่น้องชาวนาไทยทั่วประเทศ ที่เป็นกําลังสําคัญในการผลิตข้าวเลี้ยงคนไทยและส่งออกไปต่างประเทศ ทําให้สามารถนํารายได้เข้าประเทศไทยได้ปีละหลายแสนล้านบาท
ข้าวเป็นอาหารหลักของคนไทยและเป็นพืชเศรษฐกิจที่สําคัญของประเทศ อาชีพทํานาจึงมีความสําคัญกับประเทศไทย และผูกพันกับวิถีชีวิตและวัฒนธรรมของไทยมาแต่โบราณ ชาวนาจึงถือเป็นกระดูกสันหลังของชาติ รัฐบาลมีความมุ่งมั่นในการยกระดับรายได้และคุณภาพชีวิตของพี่น้องชาวนาไทยให้ดีขึ้น จึงได้ส่งเสริมและสนับสนุนให้เกษตรกรชาวนาไทยเปลี่ยนแปลงการทําการเกษตรแบบดั้งเดิมสู่การเกษตรสมัยใหม่ เพื่อก้าวสู่ยุคไทยแลนด์ ๔.๐ ด้วยการสร้างนวัตกรรมใหม่ๆ เกี่ยวกับการเกษตร และใช้แนวทางประชารัฐ เพื่อให้ประเทศไทยมีความมั่นคงทางอาหาร และมีศักยภาพเป็นผู้นําข้าวในตลาดโลก
ในปี พ.ศ. ๒๕๖๐ รัฐบาลได้กําหนดให้เป็นปีแห่งการยกระดับมาตรฐานการเกษตรสู่ความยั่งยืน โดยมีเป้าหมายสําคัญ คือ เกษตรกรมั่นคง ภาคการเกษตรมั่งคั่ง โดยเฉพาะการผลิตข้าวที่มีมาตรฐานและปลอดภัยจัดทําโครงการภายใต้แผนการผลิตและการตลาดข้าวครบวงจร วางแผนการผลิตข้าวให้มีคุณภาพสอดคล้องกับความต้องการของตลาด และเป็นที่ยอมรับของผู้บริโภคทั่วโลก ซึ่งจะส่งผลให้เกษตรกรชาวนามีรายได้เพิ่มมากขึ้น สามารถพึ่งพาตนเองได้ ตลอดจนให้ความสําคัญในการสร้างชาวนารุ่นใหม่ (Smart Farmer) เพื่อทดแทนชาวนาปัจจุบันที่มีอายุมาก เพื่อให้การผลิตข้าวของประเทศไทยเป็นไปอย่างต่อเนื่อง และสร้างความมั่นคงทางด้านอาหารให้กับประเทศอย่างยั่งยืน ผมขอให้พี่น้องคนไทยทุกคนได้ตระหนักถึงความสําคัญของข้าวที่เป็นอาหารหลัก ซึ่งเป็นวิถีชีวิตคนไทยมาอย่างยาวนาน และร่วมยกย่องเชิดชูเกียรติอาชีพชาวนาอันทรงคุณค่ายิ่งต่อสังคมไทย เพื่อสร้างความภาคภูมิใจให้แก่พี่น้องเกษตรกรชาวนาไทยทุกคน
เนื่องในโอกาส “วันข้าวและชาวนาแห่งชาติ” ประจําปี ๒๕๖๐ นี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลโลก อีกทั้งพระบารมีแห่งองค์สมเด็จพระเจ้าอยู่หัว มหาวชิราลงกรณ บดินทรเทพยวรางกูร ได้โปรดดลบันดาลประทานพรให้พี่น้องเกษตรกรชาวนาไทย ทุกคน พร้อมทั้งครอบครัวจงประสบแต่ความสุข ความเจริญ มีกําลังใจ กําลังกายที่เข้มแข็ง เพื่อร่วมกันเป็นกําลังสําคัญในการพัฒนาข้าวไทยให้มีคุณภาพตลอดไปสวัสดีครับ
--------------------------------------------------
รัฐบาลไทย-ข่าวทำเนียบรัฐบาล-รัฐบาลน้อมนำศาสตร์พระราชา พัฒนาความสุขอย่างยั่งยืน
วันจันทร์ที่ 20 มีนาคม 2560
รัฐบาลน้อมนําศาสตร์พระราชา พัฒนาความสุขอย่างยั่งยืน
รัฐบาลเดินหน้าพัฒนาประเทศไทยสู่ความสุขที่ยั่งยืน โดยน้อมนําหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาใช้
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยได้รับการจัดอันดับจากสํานักข่าวต่างประเทศให้เป็นประเทศที่มีความทุกข์ยากต่ําที่สุดในโลกเป็นปีที่ 3 ติดต่อกัน สะท้อนให้เห็นว่าประเทศไทยมีภาพลักษณ์ที่ดีในสายตาชาวโลก ส่วนหนึ่งเป็นผลมาจากการบริหารบ้านเมืองที่ดี และการเร่งแก้ปัญหาใหญ่ที่ประชาคมโลกให้ความสนใจ เช่น การแก้ปัญหาประมงผิดกฎหมาย การค้ามนุษย์ และมาตรฐานการบินพลเรือน เป็นต้น อย่างไรก็ตาม รัฐบาลเดินหน้าพัฒนาประเทศไทยสู่ความสุขที่ยั่งยืน โดยน้อมนําหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาใช้เพื่อยกระดับจิตใจคนไทยให้รู้จักพอประมาณ ไม่ไหลไปตามกระแสทุนนิยม ใช้ความรู้คู่คุณธรรม เป็นรากฐานสําคัญในการพัฒนาอนาคตของประชาชนและประเทศชาติในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออท.สาธารณรัฐโปแลนด์/ไทย เข้าเยี่ยมคำนับ รอง นรม. และ รมว.กห.
วันพุธที่ 21 กุมภาพันธ์ 2561
ออท.สาธารณรัฐโปแลนด์/ไทย เข้าเยี่ยมคํานับ รอง นรม. และ รมว.กห.
ออท.สาธารณรัฐโปแลนด์/ไทย เข้าเยี่ยมคํานับ รอง นรม. และ รมว.กห.
เมื่อ 21 ก.พ.61 นาย Waldemar Dubaniowski (วัลแตมาร์ ดูบายอฟสกี) ออท.สาธารณรัฐโปแลนด์/ไทย เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห. ณ ศาลาว่าการกลาโหม เพื่อแนะนําตัวในโอกาสเข้ารับหน้าที่
ทั้งสองฝ่ายได้กล่าวถึง ความสัมพันธ์ไทยและโปแลนด์ ที่มีมายาวนานกว่า 100 ปี โดยไทยเป็นคู่ค้าสําคัญลําดับที่ 2 ของโปแลนด์ในอาเซียน และได้หารือร่วมกันถึง ความร่วมมือด้านความมั่นคง ด้าน เศรษฐกิจ การค้า การลงทุน และอุตสาหกรรมป้องกันประเทศ โดยได้จัดทําและเตรียมลงนามบันทึกความตกลงว่าด้วยความร่วมมือทางทหารระหว่างกัน การแลกเปลี่ยนการเยือนระดับสูง อันจะนําไปสู่การัฒนาความร่วมมือด้านอุตสาหกรรมป้องกันประเทศระหว่างกัน
โดย นายวัลแตมาร์ ให้ความสําคัญต่อความร่วมมือด้านเศรษฐกิจของทั้งสองประเทศ และกล่าวชื่นชมยินดีที่ไทย มีอัตราการเจริญเติบโตทางด้านเศรษฐกิจที่ดี ซึ่ง รอง นรม. และ รมว.กห. ได้กล่าวแสดงความขอบคุณ พร้อมทั้งเชิญโปแลนด์ได้เข้ามาลงทุนในไทยมากขึ้น โดยเฉพาะในโครงการระเบียงเศรษฐกิจภาคตะวันออก ( EEC) ซึ่งโปแลนด์มีความสนใจอยู่แล้ว ขณะเดียวกัน นายวัลแตมาร์เห็นว่า ประเทศไทยมีเสถียรภาพและมีความเข้าใจต่อสถานการณ์ของไทย ที่รัฐบาลมีความจําเป็นต้องดําเนินมาตรการต่างๆ โดยเฉพาะการออกกฎหมายที่เกี่ยวข้องเพื่อให้การเลือกตั้งที่จะเกิดขึ้นเป็นไปด้วยความเรียบร้อย
ในโอกาสนี้ รอง นรม. และ รมว.กห. ได้กล่าวเชิญ รมว.กห.สาธารณรัฐโปแลนด์ มาเยือนไทย เพื่อหารือถึงความร่วมมือทางทหารที่สําคัญระหว่างกัน ขณะที่นายวัลแตมาร์ได้กล่าวเชิญ รอง นรม. และ รมว.กห. ให้ไปเยือนสาธารณรัฐโปแลนด์เช่นเดียวกัน